el en el el en en el el el el el el el el el el en fr el en el el el el en ca el el el el el el el el el el el es en es el es el es en el el el el el el el el el el el el el el el el el el el el el el en en fr en el
Με το Διοικητικό Συμβούλιο της Ένωσης Ξενοδόχων Ρόδου συναντήθηκε ο Περιφερειάρχης Ν. Αιγαίου, Γιώργος Χατζημάρκος – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Η επιτυχία του 2022, η προετοιμασία για το 2023 και οι οικονομικές προκλήσεις της περιόδου, τα θέματα συζήτησης της πολύωρης συνάντησής τους
Με το Διοικητικό συμβούλιο της Ένωσης Ξενοδόχων Ρόδου συναντήθηκε ο Περιφερειάρχης Νοτίου Αιγαίου, Γιώργος Χατζημάρκος. Κατά τη σύσκεψη, που εκτυλίχθηκε σε πολύ θετικό κλίμα, δεδομένης και της εντυπωσιακής εξέλιξης της τουριστικής περιόδου, αναλύθηκαν εκτενώς οι προκλήσεις και εκδηλώθηκε η διάθεση των δύο πλευρών για συνέχιση της συνεργασίας σε ένα κοινό σχέδιο αντιμετώπισης όλων των προκλήσεων της περιόδου.
Στη συνάντηση με τον Περιφερειάρχη, έλαβαν μέρος, εκτός από τον Πρόεδρο της Ένωσης Ξενοδόχων Ρόδου, Μανώλη Μαρκόπουλο, ο Α’ Αντιπρόεδρος, Παναγιώτης Ιωαννίδης, ο Β΄ Αντιπρόεδρος, Νίκος Καντής, ο Εντεταλμένος Αντιπρόεδρος Επικοινωνίας & Marketing, Αθηναγόρας Κωνσταντινίδης, ο Έφορος Δημοσίων Σχέσεων & Εκπρόσωπος Τύπου, Νικόλας Γερονικόλας, η Εντεταλμένη Αντιπρόεδρος καθώς και οι Εντεταλμένοι Σύμβουλοι Βιώσιμου Τουρισμού & Περιβαλλοντικών Θεμάτων Αυγή Σταματιάδη, Στέφανος Παλλάς και Αλέξανδρος Πασσάλης, αντίστοιχα, η Εντεταλμένη Αντιπρόεδρος Τουριστικής Εκπαίδευσης, Ανδριάνα Χατζηλαζάρου και οι Εντεταλμένοι Σύμβουλοι Τουριστικής Εκπαίδευσης Γιώργος Γεωργαλλίδης και Νίκος Καπετανάκης.
Αρχικά, τα μέλη της Ένωσης προχώρησαν στην αποτίμηση της φετινής σεζόν, η οποία κατά κοινή ομολογία εμπνέει αισιοδοξία, αφού η ανάκαμψη στο Νότιο Αιγαίο υπήρξε θεαματική και πέραν πάσης προσδοκίας, υπερβαίνοντας ακόμα και τη χρονιά ρεκόρ του 2019. Η δεδομένη ικανοποίηση ωστόσο, για την πορεία της σεζόν, τουλάχιστον σε επίπεδο αφίξεων, συνυπάρχει με την ανησυχία του κλάδου των Ξενοδόχων για το υψηλό λειτουργικό κόστος των ξενοδοχειακών μονάδων.
Στις προκλήσεις της περιόδου, το ΔΣ της Ένωσης Ξενοδόχων Ρόδου έθεσε την προτεραιότητα στην αγωνία για το ενεργειακό κόστος και την εύρεση αλλά και στέγαση του προσωπικού.
Για το πρόβλημα της στέγασης συγκεκριμένα, ο Περιφερειάρχης παρουσίασε στην Διοίκηση της Ένωσης Ξενοδόχων Ρόδου την πρόταση που επεξεργάστηκε και ψήφισε το Περιφερειακό Συμβούλιο και ενημέρωσε πως η αναγκαία ευρεία διαβούλευση σχετικά με το φλέγον αυτό ζήτημα, θα ξεκινήσει άμεσα με το πέρας της τρέχουσας τουριστικής περιόδου. Η πρόταση αφορά στην θέσπιση ειδικών πολεοδομικών ζωνών στην ενδοχώρα κάθε νησιού, με ειδικούς συντελεστές για χρήση αμιγούς κατοικίας, ώστε να εκτονωθεί η εξαιρετικά υψηλή ζήτηση στέγης. Ένα πρόβλημα που αντιμετωπίζουν οι εποχιακά εργαζόμενοι στον τουρισμό αλλά και υγειονομικοί, εκπαιδευτικοί, σώματα ασφαλείας και ολόκληρος ο δημόσιος τομέας, που διαταράσσει σε απειλητικό βαθμό την ομαλή οικονομική και κοινωνική ζωή στα νησιά.
Τα μέλη της Ένωσης δήλωσαν διατεθειμένα να συνεργαστούν, προκειμένου να συνδιαμορφωθεί μια κοινή πρόταση, διακριτή για τις ιδιαίτερες ανάγκες των νησιών.
Ως προς την ενεργειακή μετάβαση, ο Περιφερειάρχης αναφέρθηκε στα χρηματοδοτικά εργαλεία που με πολιτικές παρεμβάσεις και στρατηγική έχουν εξασφαλισθεί για την Περιφέρεια Νοτίου Αιγαίου. Συγκεκριμένα, εκτός από τα μέχρι σήμερα γνωστά χρηματοδοτικά εργαλεία, «κατορθώσαμε να εξασφαλίσουμε ένα ακόμη χρηματοδοτικό εργαλείο για τα νησιά μας, το Ταμείο Δίκαιης Μετάβασης, για δράσεις αντιμετώπισης της κλιματικής κρίσης. Το Νότιο Αιγαίο και τρεις ακόμη περιφέρειες της χώρας, θα έχουν πρόσβαση σε 1,63 δισ €», ανέφερε χαρακτηριστικά ο Περιφερειάρχης. Επιπροσθέτως αυτών, αποκλειστικό για τη Ρόδο πλεονέκτημα και ευκαιρία για την εξασφάλιση χρηματοδοτικών προγραμμάτων αποτελεί το καινοτόμο πρόγραμμα «The Rhodes Co-Lab».
Ολοκληρώνοντας την συνάντηση, ο Περιφερειάρχης δήλωσε ότι «Τίποτα δεν έγινε τυχαία σε αυτό τον τόπο, καμία επιτυχία δεν ήρθε συγκυριακά και η πρωτοπορία είναι πια στοιχείο της ταυτότητας ενός τόπου που διδάσκει τη χώρα διαχείριση κρίσεων και κατάρτιση σχεδίων ανάτασης της οικονομίας και της κοινωνίας. Με την Ένωση Ξενοδόχων Ρόδου έχουμε καθίσει στο ίδιο τραπέζι και έχουμε δώσει λύσεις σε μεγάλα ζητήματα τα δύο τελευταία χρόνια. Δεν ήταν εύκολες οι καταστάσεις που διαχειριστήκαμε στο παρελθόν. Δεν μοιάζει ούτε το μέλλον εύκολο. Ενωμένοι σε συλλογικό σχέδιο, θα δώσουμε την μάχη για όλες τις λύσεις».
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
Μύκονος: Συναγερμός στο αεροδρόμιο έπειτα από διαρροή καυσίμων σε αεροσκάφος
Κυκλοφοριακές ρυθμίσεις λόγω Διεθνούς Ημιμαραθώνιου την Κυριακή 2/10
Πέθανε ο Ζάχος Χατζηφωτίου – Υπήρξε μεγάλος λάτρης της Μυκόνου
Ξεφυλλίζοντας το βιβλίο «Κυκλαδικός Πολιτισμός και Γαστρονομία»
Δύο νέα ξενοδοχεία ανοίγει το Radisson Hotel Group στην Ελλάδα
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΓΙΩΡΓΟΣ ΧΑΤΖΗΜΑΡΚΟΣ, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΠΕΡΙΦΕΡΕΙΑ ΝΟΤΙΟΥ ΑΙΓΑΙΟΥ, ΤΑ ΝΕΑ ΤΗΣ ΜΥΚΟΝΟΥ